laion/Wikipedia-Exotic huggingface dataset:
אאוגסבורג

אָאוּגְסְבּוּרְג (בגרמנית: Augsburg; בכתיב מיושן: אויגשׂפורג, או אויגסבורג) היא עיר בדרום-מרכז גרמניה השוכנת במפגש הנהרות ורטאך ולך. זוהי הבירה והעיר הגדולה של מחוז שוואביה במדינת בוואריה. מניין האוכלוסין עמד על 301,033 בסוף שנת 2022. ב-2019 מערכת ניהול המים ההיסטורית של אאוגסבורג הוכרזה כאתר מורשת עולמית של אונסק"ו. העיר נוסדה בשנת 15 לפנה"ס, תחת שלטון קיסר רומא אוגוסטוס, בתור מחנה קבע לחיל מצב בשם אוגוסטה וינדליקום. בסביבות שנת 120 לספירה הייתה אאוגסבורג לבירתה של הפרובינקיה הרומית רייטיה. במאה החמישית לספירה נחרבה העיר על ידי ההונים, במאה השמינית היא נחרבה על ידי קרל הגדול ובמאה האחת-עשרה נחרבה על ידי ולף הראשון מבוואריה. בכל פעם קמה העיר מחורבותיה והייתה למשגשגת יותר. אאוגסבורג הפכה לעיר קיסרית חופשית ב-9 במרץ 1276. בשל מיקומה האסטרטגי על דרכי המסחר לאיטליה, היא הפכה עד מהרה למרכז סחר גדול. פרנסי העיר הפיקו כמויות גדולות של דברי אריגה, בגדים וטקסטילים, וכן הייתה העיר לבסיס אימפריית הבנקאות של פוגר. הפוגראי, רובע בעיר שהוקדש למתן קורת גג לתושביה הנזקקים של אאוגסבורג, הוקם בשנת 1516 ומוסיף להתקיים עד ימינו. בתקופת מלחמת העולם השנייה שכן בעיר תת-מחנה של מחנה הריכוז דכאו. הרב צבי הירש חיות טוען כי "אספורק" הנזכרת בתלמוד בבלי, מסכת בבא קמא, דף ס"ה, עמוד ב' היא אאוגסבורג, ואם כן נמצא שהיו בה יהודים כבר בתקופת התלמוד. בזמן הראשונים הייתה ישיבה מפורסמת בעיר. עיקר פרסומה של הישיבה היה בגלל שיטת הלימוד המיוחדת שלה. שיטת הלימוד היוותה את יסוד שיטת החילוקים שהייתה נפוצה בפולין בשנים מאוחרות יותר. במאה ה-13 הוצא להורג בשרפה באאוגסבורג רבי אברהם הגר, גר צדק מבעלי התוספות שהורשע בשבירת פסלים ששימשו לעבודה זרה, ובשידול נוצרים נוספים להתגייר. באוגסבורג קבוצת הכדורגל אאוגסבורג, המשחקת בבונדסליגה. אאוגסבורג הוקמה בשנת 1907 והעפילה לבונדסליגה לראשונה בעונת 2010/11. בעיר קיימת קבוצת הוקי קרח שמתמודדת בליגת העל, "פנתרי אוגסבורג". ארצות הברית דייטון, אוהיו, ארצות הברית אאוגסבורג, ברשת החברתית פייסבוק אאוגסבורג, ברשת החברתית אינסטגרם אאוגסבורג, סרטונים בערוץ היוטיוב מדיה וקבצים בנושא אאוגסבורג בוויקישיתוף אתר האינטרנט הרשמי של אאוגסבורג החברה ההיסטורית היהודית של אאוגסבורג מפות עתיקות של אאוגסבורג, אוסף המפות ע"ש ערן לאור, הספרייה הלאומית. מערכת ניהול המים ההיסטורית של אאוגסבורג באתר אונסק"ו (באנגלית) אמרי בינה, הערה ז' ד"ה והנה, באתר היברובוקס של"ה מסכת שבועות.
לינץ (פירושונים)

האם התכוונתם ל... לינץ – עיר במדינת אוסטריה עילית שבאוסטריה לינץ שעל הריין – עיר בגרמניה ליינץ – עיר במדינת טירול שבאוסטריה לינץ' (פירושונים)
יון (פירושונים)

האם התכוונתם ל... יון – מונח בכימיה יון – דמות מקראית בנו של יפת יונאים – סדרה של עופות יון (מחוז) בצרפת יון (נהר) יון – צורה של השם הפרטי יואן (יוחנן) ברומנית יוון – מדינה באירופה, השוכנת לחוף הים התיכון ריק יון – שחקן אמריקאי איון יונג
מצמד

המונח "קלאץ'" מפנה לכאן. לערך העוסק במונח בספורט המתאר את רגעי ההכרעה, ראו קלאץ' (ספורט). המונח "קלאץ'" מפנה לכאן. לערך העוסק ברובה הקלאצ'ניקוב המכונה גם קלאץ', ראו AK-47. מַצְמֵד (בעגה: קְלָאץ', מאנגלית: clutch) הוא התקן מכני המשמש להפרדת מנוע מהאביזר שהוא מניע. ההתקן נדרש בעיקר במנועי בעירה פנימית, שאינם יכולים להגיע למהירות אפס, אלא נדרשת להם מהירות סרק מסוימת. לצורך איפנון מהיר של מהירות נעשה שימוש במצמד גם במנועי חשמל. יש סוגי מצמדים שונים, ורובם מבוססים על דיסקיות חיכוך שנלחצות זו כלפי זו או כלפי גלגל תנופה באמצעות קפיצים. הפעלת המצמד גורמת להפרדה בלחץ של הדיסקיות ולכך שהן יכולות להסתובב ביתר חופשיות. מבחינים בין מצמד רטוב השקוע כולו בנוזל שתפקידו למנוע את התחממות ההתקן ולנקותו, ובין מצמד יבש שהוא חסר נוזל זה. במכונית המצמד מופעל באמצעות לחיצה על הדוושה השמאלית ביותר. הלחץ על הדוושה מועבר בעזרת תמסורת של כבלים או מערכת הידראולית למנגנון המצמד עצמו, ומוריד את הלחץ על הדיסקיות, מה שמאפשר לנהג להעביר הילוכים. באופנוע, המנגנון הוא דומה, אלא שהמצמד עצמו מופעל על ידי מנוף המצמד הנמצא על ידית שמאל של הכידון. כאשר משחררים את המצמד, קרי מחברים בחזרה את המנוע למונע, יש לעיתים להעניק למנוע מהירות סיבוב גדולה יותר מהמהירות שבה הוא מסתובב כשהוא אינו מחובר, שאם לא כן, המנוע עשוי שלא להצליח להפעיל את המערכת ולהיעצר. ברם, כאשר מעלים את מהירות המנוע יותר מדי, התוצאה היא הנעה חזקה ופתאומית מדי של המערכת ובלאי מוגבר של המצמד. כאשר שחרור המצמד הוא מהיר מדי יכבה המנוע. technology/clutch-engineering מצמד, באתר אנציקלופדיה בריטניקה (באנגלית) מַצְמֵד, באתר האקדמיה ללשון העברית
אאודוקסוס

האם התכוונתם ל... אאודוקסוס מקנידוס – מתמטיקאי ואסטרונום יווני אאודוקסוס מאנטיוכיה – בישוף קונסטנטינופול בין 360 ל-370, ממנהיגי האריאניות. אאודוקסוס מקיזיקוס – ימאי יווני, היה פעיל בסביביות שנת 130 לפנה"ס
המידע

המידע הוא רומן טרגי-קומי מאת הסופר הבריטי מרטין איימיס. הרומן יצא לאור ב-1995 בבריטניה, ובישראל יצא לאור בשנת 1998 בהוצאת כנרת זמורה ביתן. המידע עוקב אחר ניסיונו של ריצ'רד טל, סופר כושל בן ארבעים, לפגוע בידידו הטוב ביותר והנמסיס שלו, גווין בארי, אף הוא סופר. הרצון לפגוע נובע מתחושת עלבון והשפלה, ומרצון לנקום בגורל, אך בעיקר ממשבר גיל הארבעים שבו נמצא ריצ'רד (וכמדומה פוגע בו יותר מאשר בידידו שהוא בדיוק בגילו). ניסיונות הפגיעה נעים בין הקנטות תמימות, הטלת עלבונות עקיפים, פיתוי אשתו של גווין, פגיעה גופנית בו, ולבסוף גם ניסיון פגיעה במוניטין הספרותי שנוצר לו. הניסיונות גורמים לריצ'רד למצוא את עצמו מתעסק עם אנשי העולם התחתון, ביניהם סטיב קוזינס המכונה סקוזי. דמותו של סקוזי היא מהדמויות הראשיות ברומן, ואופיו מהווה ביקורת על החברה הפוסט-מודרנית: הוא צעיר לבן, א-מיני, בעל שאיפה להרס ולמעשי אלימות. בפגישותיו עם ריצ'רד הוא מתמרן אותו לפעול כנגד גווין, אך כל ניסיון פגיעה באחרון מביא לפגיעה חמורה יותר בריצ'רד עצמו. מלבד הקנאה בגווין, ריצ'רד מתמודד עם כישלונותיו הספרותיים כאשר אף בית הוצאה לא מקבל את כתבי היד שלו, עם בעיות רומנטיות כאשר פירוד מאשתו מאיים עליו בגלל לילה אחד עם המזכירה שלו, ועם בעיות כלכליות כאשר למען הפרנסה הוא נאלץ לכתוב ביקורות על ביוגרפיות וכן כתבה גדולה על ידידו הסופר המצליח. מרטין איימיס מוערך בשל סגנונו הייחודי ושליטתו הרמה בשפה האנגלית, והמידע נחשב לאחת הדוגמאות הבולטות ליכולות אלו. ריצ'רד טל ויריבו גווין הם שתי דוגמאות קיצוניות לסוגים של סופרים: האחד כותב ביומרנות חסרת תקנה שאינה מאפשרת לו להתפרנס, והשני זוכה בהצלחה ותהילה שהיא לחלוטין חסרת ביסוס. דרך דמותם איימיס מכסה את כל הקשת של חוויית הסופר בעידן המודרני, מתוך קשיי הכתיבה וההוצאה לאור אל התחרות המרה והיהירות האופפת את עולם הפרסום. התמה המרכזית ברומן היא אותו "מידע" שרודף את ריצ'רד טל בשנתו, המתברר כפרשנותו המיוחדת של איימיס למשבר אמצע החיים - הוודאות הפתאומית של המוות. איימיס ממשיך ברומן זה להתעסק עם דמויות של פושעים ואנשי העולם התחתון דרך אישיותו המטרידה של סקוזי. בנוסף, הנרטיב מפעם לפעם פוסק מעיסוקו בסיפור האנושי ופותח בתיאורים של שלל תופעות קוסמיות המתרחשות באותו זמן. ריחוק פתאומי זה מהאירועים תורם לתפיסת הקטנוניות של דאגותיו של ריצ'רד טל, ואת אי-חשיבותם לעומת תנועתם האדירה של צבירי כוכבים והמוות הבלתי נמנע המחכה לו. Stringer, Jenny. Martin Amis, The Oxford Companion to Twentieth-century Literature in English. Oxford University Press 1996.
רנה תום

רנה תום (בצרפתית: René Thom;‏ 2 בספטמבר 1923 - 25 באוקטובר 2002), מתמטיקאי ופילוסוף צרפתי. תום נולד במונבליאר (Montbéliard) שבצרפת. בשנת 1951 הוא השלים את עבודת הדוקטורט באוניברסיטת פריס. בשנת 1957 קיבל משרת פרופסור באוניברסיטת שטרסבורג. תום יצר את תורת הקטסטרופות המתמטית והיה חתן מדליית פילדס לשנת 1958. יחד עם הסלר ויטני, תרם תום תרומה מהותית גם לטופולוגיה הדיפרנציאלית ולתורת הסינגולריות. בעשרים השנים האחרונות לחייו רוב פרסומיו עסקו בפילוסופיה ואפיסטמולוגיה, בין היתר העריך מחדש את כתביו המדעיים של אריסטו. מדיה וקבצים בנושא רנה תום בוויקישיתוף רנה תום, באתר פרויקט הגנאלוגיה במתמטיקה רנה תום, באתר MacTutor (באנגלית) רנה תום, באתר dblp רנה תום, באתר אנציקלופדיה בריטניקה (באנגלית) רנה תום, באתר "Find a Grave" (באנגלית) ערך זה הוא קצרמר בנושא אישים. אתם מוזמנים לתרום לוויקיפדיה ולהרחיב אותו.
שלמה לוין

שלמה לוין (נולד ב-22 בפברואר 1933) הוא עורך דין ושופט ישראלי. כיהן כשופט בית המשפט העליון וכמשנה לנשיא בית המשפט העליון. לוין נולד בריגה שבלטביה בשנת 1933 לברטה לבית מנדלשטם ולדב לוין, ועלה לארץ ישראל עם משפחתו בשנת 1937. עם עלייתם, השתכנו ברעננה, אך לאחר זמן קצר עברה משפחתו לנתניה. את לימודי המשפטים לתואר בוגר ומוסמך למד באוניברסיטה העברית בירושלים. עבודת הדוקטורט שלו, אותה סיים בשנת 1969, עסקה ב"מהותו של הערעור". את התמחותו במשפטים עשה לוין במשרדם של עורך הדין יהושע רוטנשטרייך ונשיא בית המשפט העליון יואל זוסמן. בשנת 1957 הוסמך לעריכת דין ועבד תשע שנים כשכיר. באותה עת סייע לזוסמן בכתיבת ספרו "סדר הדין האזרחי" ובמקביל הרצה בפקולטות למשפטים של האוניברסיטה העברית ואוניברסיטת תל אביב. בשנת 1969 קיבל תואר ד"ר במשפטים על "דיון אזרחי". בשנת 1966 מונה לבית משפט השלום בתל אביב ולרשם בית המשפט המחוזי. בשנת 1975 מונה לשופט בית המשפט המחוזי. בעבודתו השיפוטית בלט בתמציתיות פסקי דינו. בשנת 1980 מונה לבית המשפט העליון, בו שירת עד פרישתו בשנת 2003. על אף השנים הרבות בהן כיהן בבית המשפט העליון כשופט מן המניין ואחר כך כמשנה לנשיא (מ-1995), דמותו לא זכתה לסיקור תקשורתי רב. הסיבה לכך הייתה התמקדותו בתחומי המשפט האזרחי. בין תפקידיו הבולטים עמד בראש הרכב הערעור במשפטו של אריה דרעי, וכן עמד בראש ההרכב לחיסול פיגורים בתיקים אזרחיים. ביוזמתו הוקם המכון להשתלמות שופטים, בראשו עמד מספר שנים. מלבד זאת עסק בקידום הקמתו של פורום שופטים בינלאומי והרבה בכתיבת ספרות מקצועית. לאורך השנים היה פעיל גם בוועדות מקצועיות שונות: ועדה להצעת שינויים במערכת המשפט, ועדה לבחינת הקמתה של פקולטה למשפטים באוניברסיטת חיפה, ועדת המומחים לרפורמה בדיני פשיטת רגל (1986–1990). חבר במחלקת המחקר של הרשות השופטת. לוין אלמן - אשתו הייתה אילנה, אשר נפטרה ב-2018, עורכת דין ומחנכת, והם הורים לבן. החוק נחלת הכלל. תורת הפרוצדורה האזרחית - מבוא ועקרונות יסוד, פרלשטיין גינוסר, התשס"ח 2008. פרוצדורה אזרחית-סדרי דין מיוחדים בבית המשפט. פשיטת רגל (בשותפות עם אשר גרוניס). להיות שופט, כנרת זמורה ביתן, תשס"ט 2009. שלמה לוין, "אי תלות שיפוטית - מבט כלפי פנים", עיוני משפט כט, 5. ללא גלימה - שיחות עם שופטי בית המשפט העליון - הפרק: שלמה לוין, הוצאת למשכל - ידיעות ספרים, 2017, עמ' 61 - 80 קורות חייו באתר NFC "ברק נפרד מלוין" - נאום הפרידה של הנשיא ברק עם פרישתו של שלמה לוין, באתר NFC שלמה לוין, באתר הרשות השופטת שלמה לוין (1933-), דף שער בספרייה הלאומית היום - חלוקת תארים באוניברסיטה העברית בירושלים, דבר, 7 ביולי 1969 הצעות למינוי שופטים, דבר, 4 באפריל 1975 ד"ר שלמה לוין הומלץ לשופט בביהמ"ש העליון, מעריב, 13 במרץ 1980 המחברים/המראיינים הם קבוצה של שמונה סטודנטים למשפטים באוניברסיטת בר-אילן: אליחי שילה, יאיר טייטלבאום, שירי ליברמן - שלו, נפתלי פורת, שירה זילכה, אביחי יהוסף, שלומי שוורץ, יובל תמיר ערך זה הוא קצרמר בנושא אישים. אתם מוזמנים לתרום לוויקיפדיה ולהרחיב אותו.
עמק מדריאו פרפיטה קלארור

עמק מדריאו פרפיטה קלארור (קטלאנית Vall del Madriu Perafita Claror) הוא עמק קרחוני בהרי הפירנאים המכסה שטח של 42.47 קמ"ר, כעשירית משטחה של אנדורה. העמק המבודד והבלתי מפותח משתרע בדרום-מזרחה של המדינה והוא אגן הניקוז השני בגודלו בתחומיה. הוא מנקז את נחל מדריאו הזורם מערבה לאורך 11.5 ק"מ ומגובה של 2905 מטר ועד לגובה של 1055 מטר. כמו כן זורם בעמק היובל החשוב ביותר של המדריאו, נחל הקלארור אי פרפיטה (Claror i Perafita). העמק מוקף הרים משלושת צידיו ונפתח רק בצידו המערבי, מקום בו הוא מתחבר לעמק המרכזי במדינה. האקלים והצמחייה בעמק מושפעים מהפרשי הגבהים והחשיפה לשמש המתחייבים ממיקומו. עד לגובה של 1700 מטר הצמחייה היא הררית ומתאפיינת בחורש אורנים ובכרי מרעה. מגובה של 1700 מטר ועד 2200 מטר צומח בעמק יער של עצי מחט תת-אלפיני, ומעל לגובה זה משתרעים בו כרי מרעה אלפיניים. חשיבותו של העמק והסיבה לכך שהוכרז על ידי אתר אונסק"ו כאתר מורשת עולמית נעוצה בכך שהאדם לא חיבל בנוף ובמרקם החיים הטבעי בעמק, וגם כיום ניתן להגיע אליו ברגל בלבד. הבתים, השבילים, שדות הטרסות ושרידי עיבוד הברזל שנעשה על גדות נחל מדריאו עד 1790, מלמדים על אורח החיים במדינה החל באמצע ימי הביניים ולאורך 700 שנים. בעמק שוכנים שני יישובים קטנים, אנטרמסאיגס (Entremesaigues) ורמיו (Ramio), שהיו מיושבים באורח קבע עד לפני 50 שנה. מאז הם נושבים רק בעונת הקיץ. בסך הכל ישנם ביישובים אלה 12 בתים עשויים אבן גרניט מקומית ומכוסים בגגות שיסט. לצידו של כל בית שוכן אסם תבואה וסביב היישובים שדות ערוכים בטרסות ששימשו לגידולי חיטה ושעורה, אך כיום הם משמשים בעיקר למרעה. עד המאה ה-19 השתמשו המקומיים בעצי העמק על מנת להפיק מהם פחם עץ, אך כיום הולכים העצים ומתפשטים וחורש משתלט על שטחי השדות הגבוהים בעמק. בשדות המרעה רעו פרות, כבשים וסוסים, והרועים התגוררו בבקתות עם גגות טוף במשך עונת המרעה. כיום משמש העמק כאזור קיט ותיירות המאפשר פעילויות של ציד, דיג וטיול וטיפוס אלפיני. מי הנחלים אחראים על חמישית מאספקת המים של המדינה ועל 11% מצריכת החשמל שלה. מדיה וקבצים בנושא עמק מדריאו פרפיטה קלארור בוויקישיתוף אתר האינטרנט הרשמי של עמק מדריאו פרפיטה קלארור
הארדיקאנוט

הארדיקאנוט (בדנית: Knud III Hardeknud, מילולית: "קאנוט החזק"; 1018 או 1019 – 8 ביוני 1042) היה מלך דנמרק משנת 1035 ומלך אנגליה משנת 1040 ועד מותו. הארדיקאנוט היה בנם של המלך קאנוט הגדול ואמה מנורמנדיה. לאחר מות אביו, ירש הארדיקאנוט את הכתר הדני בתור קאנוט השלישי, אך הסתכסך עם מגנוס הראשון מלך נורווגיה, שמנע ממנו להפליג לאנגליה כדי להבטיח את שלטונו שם. כתוצאה מכך, הוסכם כי אחיו הממזר של הארדיקאנוט, הרולד "קל-הרגליים", ימשול באנגליה כעוצר בשמו. הרולד לקח את הכתר האנגלי לעצמו ב-1037, בטענה כי "הארדיקאנוט שהה זמן רב מדי בדנמרק". לאחר שכרת ב-1039 ברית עם מגנוס, לפיה אם אחד מהם ימות ללא צאצאים יירש האחר את מקומו, תכנן הארדיקאנוט לפלוש לאנגליה כדי להדיח את הרולד, והגיע לפלאנדריה, שם שהתה אמו הגולה. אך הרולד מת בטרם הספיק הארדיקאנוט לפלוש לאנגליה, במרץ 1040. הארדיקאנוט נחת בסנדוויץ' ביוני, "שבעה ימים לפני אמצע הקיץ", ועמו 62 ספינות מלחמה. מאחר שלא הספיק להילחם בהרולד כשעוד היה בחיים, הוא הוציא את גופתו מקברה והשליכה לביצה. הארדיקאנוט היה מלך אכזר ובלתי אהוד. הוא גבה מעמו מיסים גבוהים, ובשל כך פרץ כנגדו ב-1041 מרד, שכשל לבסוף. הוא קרא לאחיו-למחצה אדוארד (בנם של אמה מנורמנדיה והמלך אתלרד השני), שהיה בגלות בנורמנדיה, לשוב לאנגליה ולשלוט עמו, ולרשת אותו לאחר מותו, מאחר שלו עצמו לא היו צאצאים. ב-8 ביוני 1042 כשהתארח הארדיקאנוט בחתונתו של נושא דגלו לשעבר והרים כוסית לבריאותם של החתן והכלה, נפל ומת ככל הנראה משבץ, ונקבר בווינצ'סטר. אחיו אדוארד ירש אותו לאחר מכן, והשיב את בית וסקס לשלטון. מדיה וקבצים בנושא הארדיקאנוט בוויקישיתוף הארדיקאנוט, באתר אנציקלופדיה בריטניקה (באנגלית) הארדיקאנוט, באתר "Find a Grave" (באנגלית) ערך זה הוא קצרמר בנושא אנגלים ובנושא דנים. אתם מוזמנים לתרום לוויקיפדיה ולהרחיב אותו.
אאומורי

האם התכוונתם ל... אאומורי (מחוז) – מחוז ביפן אאומורי (עיר) – בירת מחוז אאומורי אאומורי (ספר) – ספר פרי עטו של דאזאי אוסאמו אאומורי (מטאוריט) – מטאוריט שנפל בטוהוקו שביפן בשנת 1984
סבב ה-WTA

סבב ה-WTA הוא סבב טניס ברמה עולמית לנשים המאורגן על ידי התאחדות טניס הנשים (ה-WTA). הסבב בדרג השני אחריו הוא סבב ה-WTA צ'לנג'ר והסבב בדרג השלישי הוא סבב הטניס העולמי של ה-ITF לנשים. סבב הגברים המקביל הוא סבב ה-ATP. טורנירים בסבב ה-WTA מחולקים למספר דרגות, בהתאם לכמות הנקודות המחולקת בהם: WTA 1000 (‏WTA 1000 tournaments), WTA 500 (‏WTA 500 Tournaments) וWTA 250 (‏WTA 250 Tournaments). בנוסף, ה-WTA גם אחראי על סבב הצ'לנג'ר (WTA Challenger Tournaments), עבור טניסאים שמדורגים נמוך מכדי להתקבל לטורנירים בסבב ה-WTA. טורנירי גראנד סלאם, טורניר הטניס האולימפי, גביע דייוויס, גביע הופמן וסבב הטניס העולמי של ה-ITF לנשים (רמה מתחת לסבב הצ'לנג'ר – נקרא גם "טורניר הפיוצ'ר") אינם מאורגנים על ידי ה-WTA, אלא על ידי ה-ITF או הוועד האולימפי הבינלאומי (IOC). עונת התחרויות בסבב WTA מתחילה בראשית ינואר ומסתיימת באמצע נובמבר. בתקופה שבין אמצע נובמבר ותחילת ינואר אין טורנירי ATP אך יש טורנירי צ'לנג'ר וטורנירי פיוצ'ר. במהלך העונה יש שבוע ללא טורנירי ATP, כי בו מתקיימים משחקים בגביע דייוויס. בשבועות שבהם מתקיימים טורנירי מאסטרס לא מתקיימים טורנירי ATP נוספים, אך בשאר השבועות יש לרוב 2–3 טורנירים במקביל. שמונת הטניסאים ושמונת הזוגות שזכו במירב הנקודות במהלך השנה, מוזמנים לשחק בטורניר האחרון בעונת הטניס של סבב ה-WTA, גמר ה-WTA. להלן עשר הטניסאיות בצמרת הדירוג (נכון ל־16 בינואר 2023): לאורך ההיסטוריה השתלבו ישראליות רבות בסבב ה-WTA. דירוג השיא לנשים בסבב זה, היה של שחר פאר, שדורגה במקום ה-11 בעולם בסבב היחידות, שהוא דירוג השיא של כל הזמנים לנשים וגברים יחד. כמו כן העפילה לשלב רבע הגמר בשלושה טורנירי גראנד סלאם והישראלית היחידה שהעפילה לגמר הזוגות בנשים בגראנד סלאם. שחקניות בולטות נוספות הן אנה סמשנובה שדורגה במקום ה-15 ביחידות, ציפי אובזילר שדורגה בשיאה במקום ה-75 ליחידות ויוליה גלושקו שדורגה בשיאה במקום ה-79 ליחידות ו-109 בזוגות. נכון ל-11 באוקטובר 2022. מוצגים בזאת שיאים עיקריים שתועדו בסבב העולמי לנשים בטניס, השיאים המוצגים הם למשחקי היחידים לאורך כל ההיסטוריה. נספר רק מתחילת עידן התחרויות הפתוחות כמות הופעות בגמר ובחצאי הגמר של הגראנד סלאם לנשים: סטטיסטיקות של כמות ניצחונות ואחוז ניצחונות בטורנירי הגראנד סלאם בסבב ה-WTA: סבב הצ'לנג'ר של ה-WTA סבב הטניס העולמי של ה-ITF לנשים (פיוצ'ר) הסבב העולמי לגברים (ATP) סבב הגראן פרי בטניס אליפות העולם בטניס (WCT) אליפות ישראל הפתוחה בטניס לנשים דירוג ה-WTA, באתר של WTA דירוג הWTA, ליחידות באתר WTA הרשמי דירוג הWTA, לזוגות נשים באתר WTA הרשמי
פוריות

האם התכוונתם ל... פוריות (ביולוגיה) – יכולת הרבייה טיפולי פוריות – טיפולים רפואיים הניתנים לאחר אבחנה של עקרות פוּרִיוֹת – שמן של אלות הנקם במיתולוגיה הרומית (המקבילות לאריניוֹת במיתולוגיה היוונית) פוריות הקרקע – היכולת של האדמה להצמיח יבולים אי פוריות פוריה (פירושונים) פריון (פירושונים)
אונג סן

הגנרל אונג סן (בבורמזית: ဗိုလ်ချုပ် အောင်ဆန် ; ‏ 13 בפברואר 1915 - 19 ביולי 1947) היה מהפכן, לאומן, גנרל ופוליטיקאי בורמזי. הייתה לו תרומה מכריעה במאבק להשגת עצמאותה של בורמה, אך נרצח על ידי מתנקשים שישה חודשים בטרם הושגה במלואה. בשנות מלחמת העולם השנייה שיתף פעולה עם היפנים והקים בחסותם את "הצבא העצמאי של בורמה" (Burma Independence Army - BIA) וסייע בכיבוש בורמה על ידם כקולונל ב"צבא ההגנה לבורמה" (Burma Defense Army - BDA) כפי שנקרא הצבא בהמשך, ואף זכה לאות מסדר השמש העולה מידי קיסר יפן. מ -1 באוגוסט 1943 נתמנה לשר המלחמה בממשלת בובות שהקימו היפנים במדינה. אונג סן נוכח שאין כוונת היפנים להעניק עצמאות אמיתית ועל כן יחד עם מנהיגי המפלגה הקומוניסטית הבורמזית יצר קשר עם הבריטים בהודו וב־27 במרץ 1945 הוביל את "הצבא הלאומי של בורמה" (Burma National Army - BNA) כשמו אז, למרד נגד היפנים וסייע לשחרורה מהכיבוש היפני על ידי הבריטים. ב-12 בפברואר 1947, חתם אונג סן על הסכם בכינוס פנגלונג השני, עם מנהיגים מקבוצות לאומיות שונות, ובו ביטאו הזדהות ותמיכה בהקמת מדינה בורמזית מאוחדת. באפריל אותה השנה, מפלגת ה-AFPFL זכתה ב-196 מבין 202 מושבים בבחירות לאספה המכוננת. ביולי, אונג סן כינס סדרה של התוועדויות בוילה סורנטה שבראנגון על מנת לדון ברהביליטציה של בורמה. ב-19 ביולי 1947, בסביבות השעה 10:37 בבוקר, כנופיה של אנשי-מיליציות חמושים פרצה למבנה המזכירות בראנגון תחתית במהלך פגישה של המועצה המבצעת (ממשלת הצללים שהוקמה על ידי הבריטים כהכנה לקראת העברת השליטה במדינה) והתנקשה בחיי אונג סן ושישה משרי הקבינט שלו, ובהם בכור אחיו בא וין. מזכירה בקבינט ושומר-ראש נהרגו גם הם בחילופי האש. ההתנקשות בוצעה לכאורה בפקודותיו של יו סואו, יריב פוליטי, שהועמד לדין ונתלה כתוצאה מכך. ברם, ישנם נדבכים במשפטו של יו סואו שמעלים ספקות. היו שמועות על קונספירציה בה היו שותפים הבריטים - וריאציה של תאוריה זו זכתה לתחייה מחודשת בסרט תיעודי רודף-סנסציות אך רב-השפעה שהפיק ה-BBC לציון 50 שנה להתנקשות, בשנת 1997. בשנת 1966 הונצח אונג סן על 3 מטבעות של מיאנמר, אז בשם בורמה. הערכים: 5 פיא, 10 פיא, 25 פיא נפוצו במחזור. בתו, אונג סן סו צ'י, היא מנהיגת מפלגת הליגה הלאומית למען הדמוקרטיה, וכלת פרס נובל לשלום לשנת 1991. מדיה וקבצים בנושא אונג סן בוויקישיתוף מטבע 5 פיא נושא דיוקן אונג סן משנת 1966 ממוספר KM 39 בקטלוג קראוזה. המטבע נתן להשגה בישראל מטבע 10 פיא נושא דיוקן אונג סן משנת 1966 ממוספר KM 40 בקטלוג קראוזה. המטבע נתן להשגה בישראל מטבע 25 פיא נושא את דיוקן אונג סן משנת 1966 ממוספר KM 41 בקטלוג קראוזה. המטבע נתן להשגה בישראל אונג סן, באתר אנציקלופדיה בריטניקה (באנגלית) ערך זה הוא קצרמר בנושא אישים ובנושא היסטוריה. אתם מוזמנים לתרום לוויקיפדיה ולהרחיב אותו.
בארי האריס

בארי האריס (באנגלית: Barry Harris;‏ 15 בדצמבר 1929 – 8 בדצמבר 2021) היה פסנתרן ג'אז שהתמחה בסגנון הבי בופ וכתב יצירות רבות וחשובות בסגנון. האריס נולד בדטרויט מישיגן, הוא הושפע מאוד מארט טאטום, באד פאוול צ'ארלי פארקר ות'לוניוס מונק. גם בהקשבה שטחית אפשר היה לשמוע את ההשפעה החריפה של באד פאוול על נגינתו. יש המשווים את הדמיון בין השניים לדמיון בין סאני סטיט לצ'ארלי פארקר. ב-1960 האריס עבר לניו יורק. האריס ניגן עם מקס רואץ', דקסטר גורדון קנונבול אדרלי, קולמן הוקינס, אילינוי ג'אקט ורבים אחרים. בתור אמן מוביל הוא הקליט 14 אלבומים. בסוף שנות השבעים האריס חי עם מונק ומשפחתו, כך שהיה לו תפקיד חשוב בסרט התיעודי שהפיק קלינט איסטווד על הפסנתרן. נפטר ב-8 בדצמבר 2021 מסיבוכים של מחלת הקורונה. מדיה וקבצים בנושא בארי האריס בוויקישיתוף אתר האינטרנט הרשמי של בארי האריס (באנגלית) בארי האריס, במסד הנתונים הקולנועיים IMDb (באנגלית) בארי האריס, באתר ספוטיפיי בארי האריס, באתר AllMusic (באנגלית) בארי האריס, באתר MusicBrainz (באנגלית) בארי האריס, באתר Discogs (באנגלית) בארי האריס, באתר Songkick (באנגלית) בארי האריס, באתר SecondHandSongs בארי האריס, באתר אנציקלופדיה בריטניקה (באנגלית) ערך זה הוא קצרמר בנושא מוזיקאים. אתם מוזמנים לתרום לוויקיפדיה ולהרחיב אותו.
ישו ותומא הקדוש

ישו ותומא הקדוש (באיטלקית: Incredulità di san Tommaso;‏ 1467-1483) הוא פסל ברונזה מאת הפסל האיטלקי אנדראה דל ורוקיו. הפסל תוכנן עבור הגומחה ה-14 בצדה המזרחי של כנסיית אורסנמיקלה ("גן מיכאל הקדוש") בפירנצה. הגומחה בכנסייה תוכננה בידי דונטלו עבור פסלו "לואיס הקדוש מטולוז" (San Ludovico di Tolosa) משנת 1413. אולם, בעקבות מכירת הגומחה שבקיר הכנסייה לגילדת הסוחרים בעיר, הועבר פסלו של דונטלו לבזיליקת סנטה קרוצ'ה ואת מקומו תפס פסלו של ורוקיו, בהזמנת הגילדה. הסכום הכולל ששולם עבור הפסל היה 800 פלורינים. הדמויות הוצבו בגומחה ב"צום יוחנן המטביל", ב-21 ביוני 1483. הפסל מתאר את המפגש בין ישו לבין תומא הקדוש, אחד משנים-עשר השליחים. על פי המתואר בבשורה על-פי יוחנן (20, 24-29), תומא פקפק בתחייתו של ישו ונזקק למשש את פצעיו כדי להאמין בכך. בחירת נושא כזה היוותה חידוש בפיסול שבכנסייה זו, בהציגה נושא בצורה נראטיבית וסיפורית. הדמויות בפסל נוצקו ללא גב, כיוון שהן מיועדות לצפייה רק מן החזית. אופן עשיית הדמויות מדגים את השפעת הפיסול הקלאסי בעיצוב בגדי הדמויות ובתיאור המוחשי של ההתרחשות. היחס שבין הדמויות מצביע על חוש מפותח לתיאור תנועה ועלילה. בעוד תומא מתואר כשהוא מתבונן ומתרכז בגופו של ישו, כשהוא מושיט את ידו אל עבר הפצע, הבעת פניו של ישו נראית כבוהה ונמצאת במישור רוחני יותר. ידיו של ישו, שסימני הצליבה מופיעים עליהן, הבעתיות מאוד בתנועה ובהדגשה האנטומית והריאליסטיות שלהם. פסל ברתולומאו קולאוני
הפארק הלאומי מורן טרואה פיטון

הפארק הלאומי מורן טרואה פיטון (אנגלית Morne Trois Pitons National Park) הוא פארק לאומי בדרום מרכזו של האי דומיניקה, השוכן 13 ק"מ מזרחית לבירה רוזו. הפארק משתרע על שטח של 68.57 קמ"ר, סביב הר הגעש שעל שמו הוא נקרא. המקום הוכרז כפארק לאומי בשנת 1975 על קרקעות שהיו שייכות בחלקן למדינה ובחלקן נתרמו על ידי גורמים פרטיים, והיה לפארק הלאומי הראשון באי. הפארק משתרע בין גבהים של 500 עד 1,220 מטר ומגיע לשיאו בפסגת "מורן טרואה פיטון" הנישאת לגובה של 1,342 מטר במרחק של שמונה ק"מ בלבד מחוף הים. הנוף מאופיין בצוקים געשיים תלולים ובעמקים עמוקים. בתחומי הפארק שוכן "עמק השממון" (Valley of Desolation או Grand Soufriere) שצורתו כשל אמפיתיאטרון ובו שוכנים כ-50 פומרולות (Fumarole), מעיינות חמים, גייזרים וכן "האגם הרותח" השני בגודלו בעולם, שטמפרטורת מימיו מגיעה ל-95°C. העמק מנוקז על ידי נחל פואנט מולאטר (Pointe Mulatre) הזורם אל האוקיינוס האטלנטי שבמזרח. בפארק שני אגמי מים מתוקים - אגם בורי (Boeri) השוכן בלועו של הר געש כבוי ואגם פרשווטר (Freshwater) שהוא הגדול באי. שני האגמים נוצרו לפני 25,000 עד 30,000 שנים ועומקם משתנה בהתאם לעונות השנה. האקלים בפארק הוא טרופי ימי עם הבדלים קטנים במשרע הטמפרטורות בין היום ללילה ובין עונות השנה. טמפרטורות המקסימום נעות בין 27°C ל-28°C בעוד שטמפרטורות המינימום מגיעות ל-19°C עד 21°C. הלחות היחסית גבוהה ועומדת על 95% בדרך כלל, ורק לעיתים רחוקות יורדת מתחת ל-85%. כמות המשקעים השנתית מגיעה ליותר מ-7,600 מ"מ. בפארק חמישה אזורי צמחייה טבעית ואזור חקלאי קטן. יער העננים בגבהים שמעל 914 מטר, מכוסה כמעט תמיד בעננים, ושוררות בו טמפרטורות נמוכות, המלוות ברוחות עזות ובגשמים. באזור זה נפוצים השרכאים, שיחים שונים, טחב ועצים נמוכים המכוסים בחזזית. רצועת הצמחייה מתחת ליער העננים היא רצועת מעבר שבה עצים דקים ונישאים לגובה של 12 עד 15 מטר. מתחת לרצועה זו, ובגובה של מעל ל-610 מטר, משתרע יער הגשם ההררי המכוסה באפיפיט. מתחתיו ובגובה שמתחת ל-460 מטר משתרע יער הגשם הבוגר והמצחייה בו צפופה מאלה של הרצועות הגבוהות יותר. הרצועה התחתונה והאחרונה היא רצועת חורש הגשם המשני. בפארק שבעה מיני יונקים, 50 מיני עופות, 12 מיני זוחלים, 12 מיני סרטנאים מספר מיני דו-חיים ומינים רבים של חרקים. כל היונקים היבשתיים הובאו אל הפארק ממקומות אחרים ובין היתר כוללים אלה עכברושים, חזירים, חתולים ומין של אופוסום. גאוגרפיה של דומיניקה מדיה וקבצים בנושא הפארק הלאומי מורן טרואה פיטון בוויקישיתוף אתר האינטרנט הרשמי של הפארק הלאומי מורן טרואה פיטון